Kanem (yanki)

Kanem (  ) na daya daga cikin yankuna 23 na kasar Chadi. An ba shi suna bayan sanannen daular Kanem, wanda ke tsakiyar wannan yanki. Babban birnin yankin shine Mao. An kirkiro shi a cikin 2002 daga tsohuwar lardin Kanem. A cikin 2008, an raba wani yanki na yankin Kanem ( Sashen Bahr el Gazel ) don zama sabon yankin Bahr el Gazel.

 Bayanan kasa 
Yankin ya yi iyaka da yankin Borkou daga arewa, yankin Bahr el Gazel a gabas, yankin Hadjer-Lamis da yankin Lac a kudu, da Nijar a yamma.

 Garuruwa 
Mao, Chadi, babban birnin yankin ne; sauran manyan garuruwan sun hada da Am Doback, Kekedina, Nokou, Ntiona, Rig Rig, Wadjigui da kuma Ziguey.

 Aljaluma 
Kamar yadda [kidaya na 2009, yawan mutanen yankin ya kasance 354,603, 51.4% mata. Matsakaicin girman iyali shine kashi 4.50: 4.50 a cikin gidajen karkara da 4.90 a cikin birane. Yawan gidaje 78,145: 70,779 a yankunan karkara da 7,366 a cikin birane. Adadin makiyaya a yankin ya kai 10,056, kashi 2.6% na yawan jama'a. Akwai mutane 354,007 da ke zaune a gidaje masu zaman kansu. Akwai 157,264 yan sama da shekaru 18: 70,134 maza da 87,130 mata. Akwai ma'aikata 344,547 masu zaman kansu, 3.20 na yawan jama'a.

Manyan kungiyoyin kabilanci sune Baggara Arab (4.97%), Dazaga Toubou (48.25%), Fula da Kanembu (40.54%).

 Tattalin Arziki 
Yankin shine babban bangaren wurin noma a duk fadin kasar, yana samar da auduga da gyada, wanda sune manyan abin nomawa kwara biyu a kasar. Akwai amfanin gona iri-iri irin su shinkafa da ake nomawa a yankin. 

 Gudanarwa 
Tun 2008, an raba yankin Kanem a sassa uku, wato, Kanem (babban birnin Mao ), Nord Kanem (babban birnin Nokou) da Wadi Bissam (babban birnin Mondo). A matsayin wani bangare na raba mulki a watan Fabrairun 2003, an raba kasar bisa tsarin mulki zuwa yankuna, sassa, gundumomi da al'ummomin karkara. Lardunan da tun asali 14 ne aka sake nada su a yankuna 17. Gwamnonin da shugaban kasa ya nada ne ke gudanar da yankunan. Hakimai, wadanda tun farko ke rike da nauyin kananan hukumomi 14, har yanzu suna rike da mukaman kuma su ne ke da alhakin gudanar da kananan hukumomi a kowane yanki. Ana zaɓen mambobin majalisun kananan hukumomi ne duk bayan shekaru shida, yayin da hukumomin zartaswa ke zaben duk bayan shekaru uku. 

 Duba kuma 

 Daular Kanem-Bornu

 Nassoshi